**SPRÁVA O ODSÚHLASENÝCH POSTUPOCH TÝKAJÚCA SA POSKYTNUTÝCH FINANČNÝCH PROSTRIEDKOV FONDOM NA PODPORU UMENIA**

Štatutárnemu orgánu názov subjektu a Fondu na podporu umenia

Účel správy o odsúhlasených postupoch a obmedzenia jej používania a rozširovania

Účelom našej správy je poskytnúť Fondu na podporu umenia podporu pri posudzovaní, či využitie poskytnutých finančných prostriedkov je v súlade so Zmluvou o poskytnutí finančných prostriedkov č. číslo zmluvy, a preto nemusí byť vhodná na iný účel. Táto správa je určená výlučne pre Fond na podporu umenia a nemala by sa poskytnúť iným stranám a iné strany by ju nemali používať.

Zodpovednosti strany zadávajúcej zákazku

Subjekt potvrdil/a/o, že odsúhlasené postupy sú na účely zákazky vhodné.

Za skutočnosť, ktorá je predmetom odsúhlasených postupov, je zodpovedný/é/á názov subjektu, ktorý/á/é je totožné so zodpovednou stranou.

Zodpovednosť odborníka

Zákazku na vykonanie odsúhlasených postupov sme vykonali v súlade s Medzinárodným štandardom pre súvisiace služby ISRS 4400 (revidované znenie), Zákazky na vykonanie odsúhlasených postupov. V rámci zákazky na vykonanie odsúhlasených postupov sme vykonali postupy, ktoré sme odsúhlasili s názov subjektu, a na ich základe vydávame správu o zisteniach, ktoré sú konkrétnymi výsledkami vykonaných odsúhlasených postupov. K vhodnosti odsúhlasených postupov sa nevyjadrujeme.

Táto zákazka na vykonanie odsúhlasených postupov nie je zákazkou na uisťovacie služby, a preto nevydávame žiadny výrok ani záver poskytujúci uistenie.

Ak by sme vykonali ďalšie postupy, je možné, že by sme zistili aj iné skutočnosti, ktoré by sme uviedli v našej správe.

Profesijná etika a kontrola kvality

Zákazku na vykonanie odsúhlasených postupov sme vykonali v súlade s Etickým kódexom audítora a v súlade s požiadavkami nezávislosti podľa ustanovení zákona č. 423/2015 o štatutárnom audite a o zmene a doplnení zákona č. 431/2002 Z. z. o účtovníctve v znení neskorších predpisov.

Naša firma sa riadi Medzinárodným štandardom pre riadenie kvality (ISQM) 1, „Riadenie kvality pre firmy, ktoré vykonávajú audity a previerky účtovných závierok a zákazky na ostatné uisťovacie a súvisiace služby“, a má zavedený komplexný systém kontroly kvality vrátane zdokumentovaných pravidiel a postupov týkajúcich sa dodržiavania etických požiadaviek, odborných štandardov a platných právnych a regulačných požiadaviek.

Postupy a zistenia

Vykonali sme nižšie uvedené postupy, ktoré sme dohodli s [názov subjektu] v podmienkach zákazky z dňa dátum zmluvy na odsúhlasené postupy. Predmetom týchto postupov boli výdavky na realizáciu projektu s názvom názov projektu, ktorý bol financovaný v súlade so zmluvou o poskytnutí finančných prostriedkov číslo zmluvy v celkovej výške suma EUR.

|  |  |  |
| --- | --- | --- |
|  | **Postupy** | **Zistenia** |
| 1 | Preskúmali sme, či účtovné doklady potvrdzujúce použitie finančných prostriedkov poskytnutých podľa zmluvy (ďalej len „účtovné doklady“) boli riadne zaúčtované a výdavky vyúčtované voči poskytnutým finančným prostriedkom boli uhradené v období oprávnenosti výdavkov. | Od vedenia sme získali Finančné vyúčtovanie projektu č. číslo vyúčtovania xx-xxx-xxxxx (ďalej len „finančné vyúčtovanie“), v ktorom bol uvedený súpis výdavkov na projekt. Získali sme a preskúmali účtovné doklady k všetkým počet položkám uvedených vo vyúčtovaní.Zistili sme, že všetky položky boli riadne zaúčtované v účtovných knihách a všetky úhrady boli vykonané v oprávnenom období.Zistili sme, že počet položiek nebolo riadne zaúčtovaných v účtovných knihách.Zistili sme, že počet úhrad v celkovej sume suma EUR bolo vykonaných mimo oprávneného obdobia. |
| 2 | Preskúmali sme, či účtovné doklady spĺňajú všetky náležitosti určené príslušnými všeobecne záväznými právnymi predpismi, predovšetkým § 74 Zákona o dani z pridanej hodnoty 222/2004 Z. z. (ďalej len „zákon o DPH). | Preskúmali sme účtovné doklady k všetkým počet položkám uvedeným vo finančnom vyúčtovaní, vrátane zmlúv, faktúr, interných dokladov, výdavkových pokladničných dokladov a bankových výpisov.Zistili sme, že predložené doklady ne/spĺňajú všeobecne záväzné predpisy a obsahujú všetky náležitosti. |
| 3 | Preskúmali sme, či účtovné doklady o úhradách v hotovosti nepresahujú limit určený zmluvou a zároveň obsahujú riadnu identifikáciu prijímateľa úhrady. | Preskúmali sme počet úhrad v hotovosti položiek uvedených vo finančnom zúčtovaní, ktoré boli uhradené v hotovosti.Zistili sme, že žiadna z položiek neprekročila limit stanovený zmluvou.Zistili sme, že počet položiek v celkovej sume suma prekročila limit stanovený zmluvou. |
| 4 | Preskúmali sme, či všetky finančné prostriedky poskytnuté podľa zmluvy prijímateľ použil na realizáciu projektu a podľa účelu určeného zmluvou a v súlade s rozpočtom zmluvy v znení jej dodatkov. | Preskúmali sme Zmluvu o poskytnutí finančných prostriedkov č. číslo zmluvy a všetkých počet položiek uvedených vo finančnom vyúčtovaní, vrátane popisov faktúr a zmlúv. Zistili sme, že všetky doklady majú v popise dodanie v súvislosti s realizáciou projektu podľa zmluvy.Zistili sme, že počet dokladov v celkovej sume xxx EUR nemá v popise dodanie v súvislosti s realizáciou projektu podľa zmluvy. |
| 5 | Preskúmali sme, či sa prijímateľ podieľal na finančnom zabezpečení projektu vo výške spolufinancovania určeného zmluvou.  | Identifikovali sme počet položiek, ktoré spĺňajú vyššie uvedené kritériá a boli financované z iných zdrojov ako z finančných prostriedkov poskytnutých Fondom na podporu umenia v celkovej výške suma EUR. Táto suma je vyššia/rovná/nižšia sume spolufinancovania dohodnutej v zmluve. |
| 6 | Preskúmali sme, či je prijímateľ registrovaný pre daň z pridanej hodnoty podľa §4 zákona o DPH. | Zistili sme, že prijímateľ nie je registrovaný pre DPH a položky vo vyúčtovaní sú vyčíslené bez/s DPH. |

dátum  *podpis audítora*

Meno audítora

Číslo licencie

Adresa audítora